সোমবাৰে শিৱসাগৰৰ ৰংঘৰ বাকৰিৰ পৰা অসমৰ প্ৰভাৱশালী মন্ত্ৰী হিমন্ত বিশ্ব শৰ্মাই অংশ লৈছিল এখন ৰ'ডশ্বোত। যোৰহাট লোকসভা সমষ্টিৰ বিজেপি প্ৰাৰ্থী তপন কুমাৰ গগৈৰ হৈ নিৰ্বাচনী প্ৰচাৰ অভিযানৰ অংশ হিচাপে উলিওৱা এই ৰ'ডশ্বোত কেইবাহাজাৰ বিজেপি আৰু মিত্ৰজোঁট অগপৰ নেতা-কৰ্মীয়ে অংশ লৈছিল।
কিন্ত এই ৰ'ডশ্বোৰ মাজতে ঘটিল এক অঘটন। শিৱসাগৰৰ প্ৰাক্তন আছু নেতা সুমেশ ডেকাই নিজৰ ঘৰৰ সন্মুখত হাতত এখন বেনাৰ লৈ এককভাৱে প্ৰতিবাদ কৰি আদৰণি জনায় নেডাৰ আহ্বায়ক তথা প্ৰভাৱশালী মন্ত্ৰী হিমন্ত বিশ্ব শৰ্মাক।
মন্ত্ৰী জনে পদযাত্ৰা কৰি আহি থাকোতে তেখেতৰ সন্মুখত থিয় হৈ হাতত এখন কাগজত 'মিছা কথা নকব' বুলি লিখি প্ৰতিবাদ জনায়। মন্ত্ৰীজনেও প্ৰাক্তন আছুৰ নেতাজনৰ বেনাৰখন পঢ়িলে, আৰু বেকাকৈ হাঁহি এটা মাৰি আঁতৰি আহিল। হয়তো এইদৰে ৰ'ডশ্বোত প্ৰতিবাদৰ সন্মুখীন হ'ব বুলি ভৱাই নাছিল।
উল্লেখযোগ্য যে সুমেশ ডেকা সদৌ অসম ছাত্ৰ সন্থাৰ শিৱসাগৰ জিলাৰ এগৰাকী প্ৰাক্তন সম্পাদক।
ইপিনে, হাজাৰ হাজাৰ জনতাৰ মাজত এজন ব্যক্তিয়ে এককভাৱে কৰা এই সাহসী প্ৰতিবাদে এতিয়া জিলাখনত ব্যাপক চৰ্চা লাভ কৰিছে আৰু প্ৰাক্তন আছু নেতাজনক ধন্যবাদ জ্ঞাপন কৰিছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
